Diari Oficial de la Generalitat Valenciana


Sumari del DOGV 5566, del 30-07-2007 (2007/9890)

RESOLUCIÓ de 9 de juliol de 2007, de la síndica de Greuges de la Comunitat Valenciana, per la qual s'aproven les bases reguladores de la convocatòria pública per a la concessió de dues beques d'investigació.
---------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5566

Data del DOGV
:   30-07-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/9890


Data del document
:   09-07-2007

Organisme emissor
:   Sindic de Greuges

Tipus de document
:   Resolució

Descriptors 

:   * suport econòmic
    * assignació per estudis
    * desigualtat social
    * exclusió social
    * ajuda pública
    * malaltia

RESOLUCIÓ de 9 de juliol de 2007, de la síndica de Greuges de la Comunitat Valenciana, per la qual s'aproven les bases reguladores de la convocatòria pública per a la concessió de dues beques d'investigació. [2007/9890]  
En l'article 38 del vigent Estatut d'Autonomia de la Comunitat Valenciana, el Síndic de Greuges és definit com un alt comissionat de les Corts que ha de vetlar per la defensa dels drets i de les llibertats reconeguts en el títol I de la Constitució, en l'àmbit competencial i territorial de la Comunitat Valenciana, i en el títol II de l'Estatut.  
Per la seua banda, el preàmbul de la norma estatutària afirma que s'hi preveuen de manera exhaustiva els drets de les ciutadanes i dels ciutadans valencians, i que, per llei, es regularà la Carta de Drets Socials que apareix definida com "expressió de l'espai cívic de convivència social dels valencians que contindrà el conjunt de principis, drets i directrius que informen l'actuació pública de la Generalitat en l'àmbit de la política social". En este sentit, l'article 10.4 esmenta, com una de les polítiques públiques que cal desenvolupar primordialment, la de l'assistència a les persones que patisquen marginació, pobresa o exclusió i discriminació social. I l'article 15 disposa que "a fi de combatre la pobresa i facilitar la inserció social, la Generalitat garantix el dret dels ciutadans valencians en estat de necessitat a la solidaritat i a una renda de ciutadania en els termes previstos en la llei".  
L'article 9.2, per la seua banda, declara el dret de tots els ciutadans a gaudir d'uns serveis públics de qualitat, i l'article 13.1 establix que, d'acord amb la Carta de Drets Socials, la Generalitat haurà de garantir, en tot cas, a les persones afectades per alguna discapacitat, el dret a les prestacions públiques necessàries per a assegurar la seua autonomia personal i la seua integració socioprofessional.  
Per tot això, i sense perjudici de l'exercici de la resta de funcions per al respecte i la protecció, en general, dels drets en la nostra Comunitat autònoma, hem considerat oportú aprofundir en l'anàlisi d'unes problemàtiques determinades i concretes que aporten un coneixement més profund de les necessitats de determinats col·lectius en particular, que permeten avaluar quines garanties institucionals s'estan adoptant per a defensar-los o, si escau, quines haurien de ser adoptades per part dels poders públics valencians.  
En conseqüència, la Junta de Coordinació ha considerat convenient convocar dues beques específiques per a realitzar sengles treballs d'investigació en l'àrea de desenvolupament dels drets esmentats. Ambdues beques tenen esta mateixa finalitat, si bé diferixen en la problemàtica que cal analitzar i, conseqüentment, en els destinataris de les convocatòries.  
a) Una primera beca està dirigida, en general, a totes aquelles persones o associacions que, per la seua experiència, activitat, formació i implicació social tinguen capacitat suficient per a escometre un treball d'anàlisi i de valoració sobre la situació de la pobresa i l'exclusió i la desigualtat social en l'àmbit de la Comunitat Valenciana. L'anàlisi s'haurà de fer, en una primera part, respecte de la província d'Alacant.  
b) Una segona beca està dirigida, en particular, a l'àmbit universitari, amb la intenció d'aprofitar la capacitat i suficiència investigadora del personal que hi està vinculat, amb relació a la concreta realitat social de l'impacte sociosanitari de la fibromiàlgia a la Comunitat Valenciana.  
En virtut de tot el que hem exposat, i de conformitat amb el que disposa l'article 1 de la Llei 11/1988, de 26 de desembre, reguladora de la institució, i l'article 7 del Reglament d'organització i funcionament, resolc:  
Primer  
Aprovar les bases, que s'incorporen com annexos I i II a la present resolució, reguladores de la convocatòria pública per a la concessió de dues beques dirigides a la realització dels treballs d'investigació esmentats.  
Segon  
Aprovar la despesa de 16.000,00 euros (8.000,00 euros per a cada beca) amb càrrec a la partida 48659 €Premis, beques i pensions per a l'estudi- del vigent pressupost de 2007, i la resta es finançarà amb càrrec a la mateixa partida del pròxim pressupost de 2008.  
Tercer  
Ordenar la publicació de la present convocatòria en el Diari Oficial de la Comunitat Valenciana.  
Alacant, 9 de juliol de 2007.- La síndica de greuges de la Comunitat Valenciana (e. f.): Emilia Caballero Álvarez.  
ANNEX I  
Bases de la convocatòria pública d'una beca d'investigació sobre la situació de la pobresa i l'exclusió i la desigualtat social a la Comunitat Valenciana (Primera part: província d'Alacant)  
I. Objecte de la convocatòria  
La present convocatòria té com a objecte proveir una beca per a la realització d'un treball d'investigació sobre la situació de la pobresa i l'exclusió i la desigualtat social a la província d'Alacant.  
II. Contingut de la beca  
La beca conferirà a les persones, els grups o les associacions adjudicatàries la possibilitat d'investigar en col·laboració amb el Síndic de Greuges. La institució facilitarà l'accés a materials i informació a través dels seus serveis, i en possibilitarà l'intercanvi amb altres organismes d'àmbit autonòmic o estatal.  
La beca té com a objectiu la realització d'un treball d'investigació aplicada que permeta analitzar en profunditat i donar a conéixer la situació de la pobresa i l'exclusió i la desigualtat social en què es troben determinats col·lectius en l'àmbit concret de la província d'Alacant, com també formular conclusions que permeten elaborar propostes de creació d'eines eficaces en la lluita contra l'exclusió.  
III. Requisits de les persones o dels grups sol·licitants  
Podran optar a esta beca totes les persones que residisquen a la província d'Alacant i que, per la seua experiència, activitat, formació i implicació social, tinguen la capacitat suficient per a escometre el treball d'investigació objecte de la beca.  
IV. Formalització de les sol·licituds  
1) El termini de presentació de sol·licituds serà de vint dies naturals, comptadors des de l'endemà de la publicació de la present resolució en el DOCV.  
2) Les sol·licituds hauran de recollir les dades que figuren en el model que apareix al final d'estes bases i hauran d'anar acompanyades dels documents següents:  
- DNI o document acreditatiu de constitució en cas de tractar-se de persona jurídica.  
- Memòria del treball que es pretén realitzar, en què caldrà concretar el mètode, el temps i la forma d'investigació proposats.  
- Curriculum vitae en què caldrà fer constar l'experiència professional, o en el camp del voluntariat o de l'associacionisme social, si n'hi ha, el coneixement d'idiomes, la formació i altres mèrits que es consideren d'interés per a l'objecte de la beca. En cas que la sol·licitud siga presentada per diverses persones, les dades es faran extensives al grup de treball (treballs conjunts previs) i als seus components, especialment a la persona que assumisca la responsabilitat de la coordinació interna del treball. Caldrà adjuntar els documents acreditatius dels mèrits que es facen constar en el currículum.  
- Declaració jurada de no estar immers en cap causa d'incompatibilitat en el cas de les sol·licituds de caràcter personal i declaració de no rebre o de no haver rebut una altra ajuda econòmica per la realització del mateix treball, tant en el cas de sol·licituds individuals com de grup.  
- Memòria en la qual s'exposen els treballs i l'experiència previs realitzats en relació amb l'objecte de la convocatòria.  
3) Les sol·licituds hauran de dirigir-se a la seu de la institució del Síndic de Greuges (carrer Pasqual Blasco, núm. 1, 03802- Alacant).  
V. Procés de selecció  
1) La Comissió de Selecció i Seguiment estarà composta per:  
Presidència:  
- El/La síndic/a de Greuges o persona en qui delegue.  
Vocals:  
- L'adjunt/a primer/a del síndic de Greuges.   
- Dos representants de la Universitat d'Alacant, designats per esta.  
- Una persona amb competència sobre la matèria, designada pel/ per la síndic/a.   
Secretari/ària:  
- El/la secretari/ària general de la institució o persona en qui delegue, que farà les funcions de secretari/ària.  
2) Qualsevol acord que prenga la Comissió de selecció haurà de ser adoptat per majoria.  
3) Les sol·licituds seran classificades per la Comissió, que en farà una primera valoració d'acord amb la documentació presentada. La valoració tindrà en compte, especialment, el coneixement, la formació i l'experiència de les persones sol·licitants en la realització de treballs relacionats amb l'objecte de la convocatòria, com també la seua capacitat de concreció i d'expressió, les seues possibilitats de dedicació al treball objecte de la beca i l'interés i enfocament en la seua primera proposta de treball.  
4) Els candidats preseleccionats seran convocats a una entrevista en la qual podran exposar i defensar la seua proposta.  
En cas que siguen rebudes més de sis sol·licituds, la Comissió podrà entrevistar exclusivament els sis primers candidats que, d'acord amb la documentació presentada, hagen obtingut una valoració millor.  
5) En l'entrevista amb la Comissió de selecció, els sol·licitants (en el cas d'una sol·licitud col·lectiva, qui assumisca la coordinació del treball) hauran de fer una exposició i defensa de la memòria o proposta presentada, i la Comissió podrà formular preguntes sobre el que exposen o qüestions relacionades amb l'objecte de la beca i amb el perfil professional i les possibilitats de treball de la persona o de les persones implicades.  
6) La Comissió, d'acord amb la valoració efectuada, elevarà una proposta d'adjudicació en la qual conste qui ha obtingut més puntuació en primer lloc i, si escau, dos suplents segons l'ordre de classificació, que tindran preferència per a cobrir possibles renúncies o altres incidents. Finalment el/la síndic/a resoldrà la convocatòria a l'empara de la proposta d'adjudicació i ordenarà la seua publicació en el DOCV.  
7) La Comissió de Valoració i Seguiment serà competent per a interpretar estes bases i resoldre tots els dubtes que es presenten al llarg del procés de selecció.  
VI. Acceptació de la beca  
1) Els aspirants seleccionats hauran de formalitzar-ne l'acceptació mitjançant un document subscrit a este efecte, mitjançant el qual es comprometen a complir les condicions generals i obligacions establides en les presents bases.  
2) L'acceptació de la beca per part de les persones o dels grups beneficiaris implica el compliment de les obligacions següents:  
a) Elaborar un estudi que responga a l'objecte de la present convocatòria, l'enfocament del qual serà fixat per acord entre les parts.  
b) Informar trimestralment la institució del Síndic sobre la labor realitzada i els resultats obtinguts, els quals hauran de rebre el vistiplau per part de la Comissió.  
c) Prestar la col·laboració necessària exigida per la institució per a garantir la viabilitat i satisfacció del treball d'investigació.  
VII. Característiques de les beques  
1) La beca tindrà una durada de dotze mesos, comptadors des de la notificació de la resolució mitjançant la qual s'adjudique.  
2) La beca estarà dotada amb una quantitat total de 12.000 euros, que es farà efectiva en tres parts iguals: la primera, immediatament després de la seua aprovació i conseqüent acceptació; la segona, quan siga valorada positivament la primera informació trimestral; i la tercera, després d'haver rebut el treball objecte de la beca i haver-lo valorat de conformitat.  
3) La concessió i el gaudi de la beca no establix cap relació contractual o estatutària amb la institució del Síndic de Greuges.  
4) El gaudi de la beca és incompatible amb qualsevol altra ajuda institucional que es reba o s'haja rebut per la realització d'un treball idèntic.  
5) La renúncia de la persona o del grup a qui s'haja concedit la beca donarà lloc a la pèrdua de tots els drets que es preveuen en estes bases.  
VIII. Suspensió i revocació de la beca  
1) Se suspendrà el lliurament de les quantitats assenyalades en l'apartat VII.2 quan concórrega alguna circumstància de les següents:  
a) Que l'adjudicatari incomplisca algunes de les obligacions assenyalades en l'apartat VI.  
b) Que la informació presentada d'acord amb l'apartat VI b) no reba el vistiplau de la Comissió.  
c) Que l'adjudicatari o un d'ells incórrega de bona fe en alguna causa d'incompatibilitat, llevat de decisió en sentit contrari de la Comissió per consideració a les circumstàncies que concórreguen en el cas.  
2) Escaurà la revocació i el reintegrament total de les quantitats percebudes en el cas que l'adjudicatari haja obtingut la beca sense reunir les condicions requerides per a això. Si esta circumstància es detecta durant els dos primers mesos de desenvolupament de la beca, es designarà com a adjudicatari el primer aspirant dels suplents.  
3) Escaurà el reintegrament total o parcial de les quantitats percebudes per part de l'adjudicatari quan l'estudi que realitze o l'aprofitament de la beca no resulte satisfactori segons el parer de la Comissió.  
4) Totes les resolucions que s'adopten en virtut del que hi ha establit en el present article hauran de ser degudament motivades i notificades a l'interessat, i en tot cas es respectaran els principis previstos en la Llei de règim jurídic de les administracions públiques i del procediment administratiu comú.  
IX. Difusió dels treballs d'investigació  
1). Els treballs elaborats, fruit d'esta beca, seran propietat de la institució del Síndic de Greuges, que es reserva el dret de reproduir-los, publicar-los i divulgar-los ?ja siga en tot o en part- per mitjans propis o mitjançant acord amb altres institucions, quan ho considere convenient, i sempre esmentarà l'autoria dels treballs. Per a la publicació i difusió dels treballs, la institució del Síndic podrà proposar als seus autors les modificacions no substancials que considere convenients.  
2). En el cas que els treballs elaborats no hagen estat publicats per la institució en el termini de dos anys, comptadors a partir de la seua presentació, els seus autors podran disposar d'aquells per a difondre'ls pel mitjà que consideren oportú, i caldrà que facen sempre referència a la promoció i el finançament per part de la institució.  
ANNEX II  
Bases de la convocatòria pública d'una beca d'investigació sobre la freqüència i l'impacte sociosanitari de la fibromiàlgia a la Comunitat Valenciana  
I. Objecte de la convocatòria  
La present convocatòria té com a objecte proveir una beca per a la realització d'un treball d'investigació sobre la freqüència i l'impacte sociosanitari de la fibromiàlgia a la Comunitat Valenciana.  
II. Contingut de la beca  
La beca conferirà a les persones o els grups adjudicataris la possibilitat d'investigar en col·laboració amb el Síndic de Greuges. La institució facilitarà l'accés a materials i informació a través dels seus serveis, i en possibilitarà l'intercanvi amb altres organismes d'àmbit autonòmic o estatal.  
La beca té com a objectiu la realització d'un treball d'investigació aplicada que permeta analitzar en profunditat i donar a conéixer la freqüència i l'impacte sociosanitari de la malaltia de fibromiàlgia en la població de la Comunitat Valenciana, i elaborar les conclusions que permeten formular propostes per a una ajuda eficaç en tots els àmbits, social, sanitari i laboral, als afectats per esta malaltia.  
III. Requisits de les persones o dels grups sol·licitants  
Podrà optar a esta beca el personal docent i investigador, en qualsevol de les seues categories, de les universitats de la Comunitat Valenciana que acredite tenir la capacitat suficient per a escometre el treball d'investigació objecte de la beca.  
IV. Formalització de les sol·licituds  
1) El termini de presentació de sol·licituds serà de vint dies naturals, comptadors des de l'endemà de la publicació de la present resolució en el DOCV.  
2) Les sol·licituds hauran de recollir les dades que figuren en el model que apareix al final d'estes bases i hauran d'anar acompanyades dels documents següents:  
- DNI o document acreditatiu de constitució en cas de tractar-se de persona jurídica.  
- Memòria del treball que es pretén realitzar, en la qual caldrà concretar el mètode, el temps i la forma d'investigació proposats.   
- Títols universitaris dels sol·licitants, que hauran de ser referits a la llicenciatura o diplomatura en les àrees de ciències socials i/o salut. En el cas de tractar-se d'un grup de persones, el coordinador del grup haurà d'estar en possessió del títol de doctor.  
- Curriculum vitae en el qual caldrà fer constar, respecte de cada membre del grup, si escau, l'experiència professional i el coneixement avançat-mitjà de l'anglés parlat i escrit, l'experiència acreditada en el desenvolupament de projectes d'investigació de gènere i salut, la formació en gènere i la publicació en revistes científiques sobre el tema i altres aspectes relacionats amb la salut de les dones, com també altres mèrits que es consideren d'interés per a l'objecte de la beca. Caldrà adjuntar al currículum els documents acreditatius dels mèrits que s'hi facen constar.  
- Declaració jurada de no estar immers en cap causa d'incompatibilitat, en el cas de les sol·licituds de caràcter personal, i declaració de no rebre o de no haver rebut altra ajuda econòmica per a la realització del mateix treball, tant en el cas de sol·licituds individuals com de grup.  
3) Les sol·licituds hauran de dirigir-se a la seu de la institució del Síndic de Greuges. (carrer Pasqual Blasco, núm. 1 ?03850- Alacant)  
V. Procés de selecció  
1) La Comissió de Selecció i Seguiment estarà composta per:  
Presidència:  
- El/la síndic/a de Greuges o persona en qui delegue.  
Vocals:  
- L'adjunt/a primer/a del síndic de Greuges.  
- Dos representants de la Universitat d'Alacant, designats per esta.  
- Una persona amb competència sobre la matèria, designada pel/per la síndic/a.   
Secretari/ària:  
- El/La secretari/ària general de la institució o persona en qui delegue, que farà les funcions de secretari/ària.  
2) Qualsevol acord que prenga la Comissió de selecció haurà de ser adoptat per majoria.  
3) Les sol·licituds seran classificades per la Comissió, que en farà una primera valoració d'acord amb la documentació presentada. La valoració tindrà en compte, especialment, el coneixement, la formació i l'experiència de les persones sol·licitants en la realització de treballs relacionats amb l'objecte de la convocatòria, com també la seua capacitat de concreció i d'expressió, les seues possibilitats de dedicació al treball objecte de la beca i l'interés i enfocament en la seua primera proposta de treball.  
4) Els candidats preseleccionats seran convocats a una entrevista en la qual podran exposar i defensar la seua proposta.  
En cas que siguen rebudes més de sis sol·licituds, la Comissió podrà entrevistar exclusivament els sis primers candidats que, d'acord amb la documentació presentada, hagen obtingut una valoració millor.  
5) En l'entrevista amb la Comissió de selecció, els sol·licitants (en el cas d'una sol·licitud col·lectiva, qui assumisca la coordinació del treball) hauran de fer una exposició i defensa de la memòria o proposta presentada i la Comissió podrà formular preguntes sobre el que exposen o sobre qüestions relacionades amb l'objecte de la beca i amb el perfil professional i les possibilitats de treball de la persona o de les persones implicades.  
6) La Comissió, d'acord amb la valoració efectuada, elevarà una proposta d'adjudicació en la qual conste qui ha obtingut més puntuació en primer lloc i, si escau, dos suplents segons l'ordre de classificació, que tindran preferència per a cobrir possibles renúncies o altres incidents. Finalment, el/la síndic/a resoldrà la convocatòria a l'empara de la proposta d'adjudicació i ordenarà la seua publicació en el DOCV.  
7) La Comissió de Valoració i Seguiment serà competent per a interpretar estes bases i resoldre tots els dubtes que es presenten al llarg del procés de selecció.  
VI. Acceptació de la beca  
1) Els aspirants seleccionats hauran de formalitzar-ne l'acceptació mitjançant un document subscrit a este efecte, mitjançant el qual es comprometen a complir les condicions generals i obligacions establides en les presents bases.  
2) L'acceptació de la beca per part de les persones o dels grups beneficiaris implica el compliment de les obligacions següents:  
a) Elaborar un estudi que responga a l'objecte de la present convocatòria, l'enfocament del qual serà fixat per acord entre les parts.  
b) Informar trimestralment la institució del Síndic sobre la labor realitzada i els resultats obtinguts, els quals hauran de rebre el vistiplau per part de la Comissió.  
c) Prestar la col·laboració necessària exigida per la institució per a garantir la viabilitat i satisfacció del treball d'investigació.  
VII. Característiques de les beques  
1) La beca tindrà una durada de dotze mesos, comptadors des de la notificació de la resolució per la qual s'adjudique.  
2) La beca estarà dotada amb una quantitat total de 12.000 euros, que es farà efectiva en tres parts iguals: la primera, immediatament després de la seua aprovació i conseqüent acceptació; la segona, quan haja estat valorada positivament la primera informació trimestral; i la tercera, després d'haver rebut i valorat de conformitat el treball objecte de la beca.  
3) La concessió i el gaudi de la beca no establix cap relació contractual o estatutària amb la institució del Síndic de Greuges.  
4) El gaudi de la beca és incompatible amb qualsevol altra ajuda institucional que es reba o que s'haja rebut per la realització d'un treball idèntic.  
5) La renúncia de la persona o del grup a qui s'haja concedit la beca donarà lloc a la pèrdua de tots els drets que es preveuen en estes bases.  
VIII. Suspensió i revocació de la beca  
1) Se suspendrà el lliurament de les quantitats assenyalades en l'apartat VII.2 quan concórrega alguna circumstància de les següents:  
a) Que l'adjudicatari incomplisca algunes de les obligacions assenyalades en l'apartat VI.  
b) Que la informació presentada d'acord amb l'apartat VI b) no reba el vistiplau de la Comissió.  
c) Que l'adjudicatari o un d'ells incórrega de bona fe en alguna causa d'incompatibilitat, llevat de decisió en sentit contrari de la Comissió, per consideració a les circumstàncies que concórreguen en el cas.  
2) Escaurà la revocació i el reintegrament total de les quantitats percebudes en el cas que l'adjudicatari haja obtingut la beca sense reunir les condicions requerides per a això. Si esta circumstància es detecta durant els dos primers mesos de desenvolupament de la beca, es designarà com a adjudicatari el primer dels aspirants suplents.  
3) Escaurà el reintegrament total o parcial de les quantitats percebudes per l'adjudicatari quan l'estudi realitzat per este o l'aprofitament de la beca no resulte satisfactori segons el parer de la Comissió.  
4) Totes les resolucions que s'adopten en virtut del que establix el present article seran degudament motivades i notificades a l'interessat, i en tot cas es respectaran els principis previstos en la Llei de règim jurídic de les administracions públiques i del procediment administratiu comú.  
IX. Difusió dels treballs d'investigació  
1). Els treballs elaborats, fruit d'esta beca, seran propietat de la institució del Síndic de Greuges, que es reserva el dret de reproduir-los, publicar-los i divulgar-los ?ja siga en tot o en part- per mitjans propis o mitjançant acord amb altres institucions, quan ho considere convenient, i sempre esmentarà l'autoria dels treballs. Per a la publicació i difusió dels treballs, la institució del Síndic podrà proposar als seus autors les modificacions no substancials que considere convenients.  
2). En el cas que els treballs elaborats no hagen estat publicats per la institució en el termini de dos anys, comptadors a partir de la seua presentació, els autors podran disposar d'aquells per a difondre'ls pel mitjà que consideren adequat, i caldrà que facen sempre referència a la promoció i el finançament per part de la institució.  
ANNEX III  
Dades que hauran de figurar en les sol·licituds d'ambdues beques  
1) Beca a la qual s'opta.  
2) Identitat de la persona o de les persones sol·licitants:  
A. En cas de sol·licituds individuals: nom, cognoms i DNI.  
B. En cas de sol·licituds de grups, estes mateixes dades amb relació a cadascun dels components.  
3) Persona que assumix la coordinació del grup (en cas de sol·licituds col·lectives):  
- adreça   
- telèfon.  
4) Mèrits que s'al·leguen:  
A. Treballs previs  
B. Formació  
C. Possibilitat de realització del treball  
D. Idiomes  
E. Altres.  
5) Documentació que s'adjunta a la sol·licitud:  
Núm. Contingut  
1  
2  
3  
4  
SÍNDIC/A DE GREUGES DE LA COMUNITAT VALENCIANA.